Къалэхэмрэ къэралхэмрэ
Окленд Новэ Зеландием и нэхъ къалэшхуэ дыдэщ. Ар вулкан ужьыхыжа 48-м я щIыпIэм щыIэщ. Иджы ахэр бгы, гуэл, тафэ, хытIыгу хъужахэщ. Къалэм щопсэу цIыху мелуан 1,3 — 1,4-м хуэдиз — къэралым и цIыхухэм я Iыхьэ плIанэр. Езым и щIыналъэр километр зэбгъузэнатIэ 1086-рэ мэхъу. Апхуэдизу зиубгъуащ!
Окленд «Парусхэм я къалэкIи» йоджэ. Мыбы кхъуафэжьей зэмылIэужьыгъуэхэм я зэпеуэхэр куэдрэ щокIуэкI. Апхуэдэ дыдэуи и кхъухь тедзапIэ ин дыдэри дунейм щыцIэрыIуэщ.
